STEC ขายที่ดิน 2 แปลง ในจ.สมุทรปราการ มูลค่ารวม 188 ลบ.
STEC ขายที่ดิน 2 แปลง รวม 80ไร่ ในจ.สมุทรปราการ มูลค่ารวม 188 ลบ.ชี้ไม่กระทบต่อการดำเนินงาน หวังนำเงินมาใช้เป็นเงินทุนหมุนเวียน
21 ก.ค. 2560

บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) หรือ STEC ระบุว่า เมื่อวานนี้ (20 ก.ค.) บริษัทได้จำหน่ายที่ดิน 2 แปลง รวม 80 ไร่ ในจังหวัดสมุทรปราการ มูลค่ารวม 188 ล้านบาท ซึ่งการจำหน่ายที่ดินดังกล่าวไม่มีผลกระทบต่อการดำเนินกิจการของบริษัท ขณะที่บริษัทจะนำเงินที่ได้มาใช้เป็นเงินทุนหมุนเวียนภายในบริษัท
สำหรับการจำหน่ายที่ดินดังกล่าว ได้แก่ ที่ดินโฉนดเลขที่ 38237 ตำบลเปร็ง อำเภอบางบ่อ จังหวัดสมุทรปราการ เนื้อที่ 65 ไร่ ไม่มีสิ่งปลูกสร้าง ให้แก่ บริษัท วี แอนด์ เอ โฮลดิ้ง จำกัด ในราคา 152.75 ล้านบาท และที่ดินโฉนดเลขที่ 50159 ตำบลเปร็ง อำภอบางบ่อ จังหวัดสมุทรปราการ เนื้อที่ 15 ไร่ ไม่มีสิ่งปลูกสร้าง  ให้แก่บริษัท เอ็น แอนด์ เอ็น แลนด์ จำกัด ในราคา 35.25 ล้านบาท